S-1942/2021

I Mál þetta, sem dómtekið var í dag, er höfðað af lögreglustjóranum á Suðurnesjum, með ákæru útgefinni 15. september 2021 á hendur X, kt. 000000- 0000, óstaðsettum í hús.

Ákærða eru gefin að sök eftirfarandi brot gegn almennum hegningarlögum;

I.

Fyrir stórfelldar ærumeiðingar í garð fyrrverandi sambýliskonu sinnar, A, kt. 000000-0000, með því að hafa, á tímabilinu frá nóvember 2019 til 8. desember 2020, útbúið, birt og dreift, í heimildarleysi og gegn vilja A, Facebook aðgang og vændisauglýsingu í hennar nafni, þar sem fram kom nafn A, mynd af henni, símanúmer hennar og heimilisfang hennar. Var þessi háttsemi ákærða móðgandi og smánandi fyrir A og fól í sér stórfelldar ærumeiðingar.

Telst háttsemi þessi varða við 233. gr. b. almennra hegningarlaga nr. 19/1940.

II.

Fyrir hótanir í garð fyrrverandi sambýliskonu sinnar, A, kt. 000000- 0000, með því að hafa, á tímabilinu frá nóvember 2019 til 8. desember 2020, ítrekað hótað A, m. a. lífláti og að eyðileggja líf hennar. Var háttsemi ákærða til þessa fallin að valda A ótta um líf, heilbrigði og velferð sína. Voru hótanir ákærða til A m. a. eftirfarandi:

A. Skilaboð úr síma ákærða í síma A :

1. Þann 8. júní 2020: „Vændis að auglísa sig þú færð það í rottuna á þér“ „Þessari mynd af þer verður dreift um víða völl td [...] folk þarf að vita hver þú ert” „Já myndin er að sana að þú ert í 2 vinnum”

2. Þann 30. júní 2020: „Þjófur en þú skalt passa þig nóttin er úng mundu það þjófur“ „S-x-x sagði mér mart sem þú hefur sagt um mig þú færð það margfalt borgað til baka ógeðið þitt”

3. Þann 3. júlí 2020: „Þú eyðilagði mitt lyf og ég mun rústa þínu lyfi“4. Þann 1. ágúst 2020: „Ok þú færð það sem þú át skylið eger búin að reda því göða nótt eða þgnig“

5. Þann 27. nóvember 2020: „Ég er marbgbúin að segja þér. þu eyðilagðir fyrir mér jólin og áramótin seinustu og þú færð það margfalt til bakka því skal ég lofa þér þú fegst [...] og [...] til að eyðileggja allt fyrir mér ykkur tókst það en búinn að seija þér 10000 sinnum. það kemur að skuldadögum“ „Myndin er flott fyrir vændi”

B. Símtöl úr síma ákærða í síma A :

1. Þann 8. desember 2020 (fyrra símtal):

„Ég mæti þér í myrkrinu, hafðu engar áhyggjur af mér”

„Þú mátt alveg búast við mér í heimsókn. Það stoppar mig ekkert þegar ég fer í ham. Ég næ þér hafðu engar áhyggjur.“

„... Njóttu þess sem þú átt eftir. Ég mun njóta mín alveg í botn, þegar ég hitti þig. Mundu það. ÉG KEM.“

2. Þann 8. desember 2020 (síðara símtal):

„Ef ég fæ ekki að sjá hana þá ferð þú í gröfina.“

„Ég hét því að ég skyldi hefna mín. Og við það skal ég standa það er alveg á tæru með það.”

„Og eitt er víst, það er alveg á tæru með það, að ef ég fæ ekki að sjá F-kvk-þf þá mun ég setja mynd inn á Facebook af þér. Ég er búinn að setja hana inn á [...]. Ég á eftir að setja myndina af þér inn á [...]og þar mun ég dúndra inn öllu saman.”

„Ég er búinn að heita mér því að ég mun ekki una mér hvíldar fyrr en ég er búinn að negla þig. Mundu það. Mundu þessi orð.”

„Láttu þér ekki dreyma um að þú haldir jólin. Mundu það. Mundu þessi orð. Þú skalt ekki láta þig dreyma um það og hvað þá áramótin.”

Telst háttsemi þessi varða við 233. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða gerir þá kröfu að hann verði dæmdur til þeirrar vægustu refsingar sem lög frekast heimila og hún verði skilorðsbundin. Verjandinn krefst ekki málsvarnarlauna.

II

Farið var með málið samkvæmt 164. gr. laga nr. 88/2008 um meðferð sakamála. Ákærði hefur skýlaust játað sakargiftir og telur dómari ekki ástæðu til að draga í efa að játningin sé sannleikanum samkvæm enda er hún í samræmi við rannsóknargögn málsins. Málið var því tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Brot ákærða eru réttilega heimfærð til refsiákvæða í ákæru og varða þau við 233. gr. og 233. gr. b. almennra hegningarlaga nr. 19/1940. Hefur ákærði unnið sér til refsingar samkvæmt því.

Samkvæmt sakavottorði ákærða hefur hann ekki áður sætt refsingu. Refsing hans verður ákveðin með hliðsjón af 77. gr. almennra hegningarlaga nr. 19/1940. Við ákvörðun refsingar verður tekið tillit til þess að ákærði játaði sakargiftir afdráttarlaust fyrir dómi. Með vísan til þessa þykir refsing ákærða hæfilega ákveðin fangelsi í tvo mánuði en þar sem hann hefur ekki áður hlotið refsingu þykir mega fresta fullnustu refsingarinnar í tvö ár frá birtingu dóms þessa að telja og falli hún niður að þeim tíma liðnum haldi ákærði almennt skilorð 57. gr. almennra hegningarlaga nr. 19/1940.

Engan sakarkostnað leiddi af málinu og verjandi ákærða, Ó-kk-nf R-kk-nf Ó-kk-nf lögmaður, gerði ekki kröfu til málsvarnarlauna og verða þau því ekki dæmd.

I-kk-nf T-kk-nf héraðsdómari kveður upp dóm þennan.

Dómsorð:

Ákærði, X, sæti fangelsi í tvo mánuði en fresta skal fullnustu refsingarinnar og hún niður falla að liðnum tveimur árum frá birtingu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

I-kk-nf T-kk-nf